8Ńdɔ mə ngádzó ai bɔ́n bábán á ńkōd ńnam nâ: Tə myǎwulu á zēn məmvéndé běsōá, tə myǎbaala mətum mábán, tə myǎbɔli mínā bə́bēn ai bəzəzə̌ bəzambá bábán. 19Mǎ mə̄ nə́ Ńtondôbə Zambá wāān, wulúgán á zēn məmvéndé máma, bǎlán mətum máma mǐ nyiegě fə̄ mɔ́. 20Fúbúgán bəsábad báma; bə́ bɔ ndəm nâ mǎ mə̄ nə́ Ńtondôbə Zambá wāān. 21Hədá, ńdɔ̄ bɔ́n bə́ ngángan, təge wulu á zēn məmvéndé máma, təge baalǎ mətum máma ngə́ á nyiě mɔ̄, émá mod a bələ́ naa a baala ású yə̄ nâ á nyiŋ ai mɔ́, ńdɔ̄ bə́ ngábɔli bəsábad báma. Ńdɔ̄ hḿ ńtsogán ó ngásɔ́ mā nâ mə́ tam bɔ́ kūb ólūn wámā á nyɔ́l, mə́ sōē fə̄ bɔ́ məliŋiná á nyɔ́l, á ńkōd­ ńnam. 22Hədá ńdɔ mə ngádúgan ai wɔ́ wámā á mvús, mə kamá dzwé dáma, ńdɔ mə ngábɔ nâ lə́ bɔ təge sámā á zāŋ mə́yɔ̌ŋ yā mə̄ ngākúlī bɔ́ á mís mábán étē.